Vineta Muižniece

Vineta Muižniece (dzimusi ) ir Latvijas juriste un politiķe, bijusī Tautas partijas biedre. Bijusi Latvijas tieslietu ministre, triju Saeimu deputāte, 8. un 9. Saeimas priekšsēdētāja biedre. Pēc politiskās karjeras beigām bija Satversmes tiesas tiesnese, šobrīd atstādināta uz laiku dēļ tiesvedības par iespējamu dokumentu viltošanu laikā, kad V. Muižniece bija Saeimas Juridiskās komisijas vadītāja.

Izglītība 
1975. gadā absolvējusi Rīgas 39. vidusskolu. 1984. gadā beigusi Latvijas Valsts universitātes Juridisko fakultāti, 2000. gadā ieguvusi sociālo zinātņu maģistra grādu sabiedrības vadībā Latvijas Universitātes Ekonomikas un vadības fakultātē.

Politiskā darbība 
Politisko darbību sākusi kā Valsts prezidenta Gunta Ulmaņa padomniece. Bijusi arī 6. Saeimas deputāta Jāņa Kalviņa palīdze.

1998. gadā piedalījusies Tautas partijas dibināšanā, no tās ievēlēta 7. Saeimā, 8. Saeimā un 9. Saeimā. 2004. gadā bija tieslietu ministre Induļa Emša valdībā. No 2005. līdz 2009. gadam — Saeimas priekšsēdētāja biedre 8. Saeimā un 9. Saeimā. 2009. gadā V. Muižniece nesekmīgi kandidēja Eiropas Parlamenta vēlēšanās. No  Tautas partijas Saeimas frakcijas priekšsēdētāja.

 V. Muižniece tika ievēlēta par Satversmes tiesas tiesnesi un atkāpās no Tautas partijas Saeimas frakcijas priekšsēdētājas amata, bet  zaudēja Saeimas deputāta mandātu. 2011. gadā tika uzsākts kriminālprocess par iespējamu dokumentu viltošanu, ko V. Muižniece veikusi 2009. gadā, kad bija Saeimas Juridiskās komisijas vadītāja. Uz izmeklēšanas laiku Satversmes tiesa apturēja viņas tiesneša pilnvaras. 2012. un 2013. gadā pirmo divu instanču tiesas atzina V. Muižnieci par vainīgu dokumentu viltošanā un 2014. gadā spriedums stājās spēkā.

Atsauces 

1956. gadā dzimušie
Rīgā dzimušie
Tautas Partijas politiķi
Latvijas tieslietu ministri
7. Saeimas deputāti
8. Saeimas deputāti
9. Saeimas deputāti
Satversmes tiesas tiesneši
Latvijas Universitātes absolventi